એનાથી વિરુદ્ધ બીજી વાત એ પણ ધ્યાનમાં રાખવાની કે કેટલીકવાર એવું બને કે છોકરી ખુબ જ સામાન્ય ઘરની હોય તેમજ લગ્ન અગાઉ શક્ય છેકે છોકરી નાનું મોટું કામકાજ કરી, જો છોકરી ભણેલી હોય તો નોકરી કરી માતાપિતાને આર્થિક ટેકો કરતી હોય ત્યારે લગ્ન પછી એવું બને કે છોકરીના સાસરે જવાથી આ ટેકો મળતો બંધ થઈ જવાથી છોકરીના માતાપિતાને પોતાના ઘરનું ગુજરાન ચલાવવું ક્યારેક મુશ્કેલ પડી શકે, પરંતુ નસીબ જોગે જો છોકરીને સાસરા પક્ષ આર્થિક રીતે ખુબ જ સમૃદ્ધ મળ્યો હોય, સારી ભાવનાવાળો હોય તો પુત્રવધુને પોતાના પિયરમાં પરોક્ષ રૂપે મદદરૂપ થતાં પણ જોવાં મળે છે.